Alapvető tudnivalók
A vizuális információk, grafikonok, képelemekkel telített web-oldalak értelmezése gyakran meghaladja mind a képernyőolvasó programokat, mind egy látássérült átlagfelhasználó szaktudását. Ennek kiküszöbölésére nyújt hatékony megoldást az Informatikai és Hírközlési Minisztérium támogatásával a Speech Technology és az Axelero által fejlesztett HÍRMONDÓ böngésző, és annak szabad formában történő terjesztése, illetve az információk strukturált, speciális tárolása és elérhetővé tétele oly módon, hogy egy kezdő látássérült felhasználó számára se okozhasson nehézséget a weboldalak hang-alapú vezérlése és befogadása. A hangos felolvasó képességekkel rendelkező böngésző lelke az a beszédszintézisre alkalmas beszédmotor, amely képes a tartalomszolgáltatók oldalain található szövegeket hangosan felolvasni.
Ez az újfajta megoldás jelentősen elősegíti a látássérültek számára a társadalomba való integrálódást.
A Hírmondó szoftver egy internetes böngésző alkalmazás, amely a látássérültek speciális igényeinek megfelelően lett kialakítva.
A program az Informatikai és Hírközlési Minisztérium támogatásával készült.
Szoftverfejlesztés: Speech Technology Kft.
Speciális tartalomszolgáltatás: Axelero Rt.
Tervezés és tesztelés: Informatika a Látássérültekért Alapítvány.